ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
5 มิ.ย. 2558

สรุปภาวะตลาดภาคเช้า : SET กลับมายืนเหนือ 1500 – ทิศทางดัชนีตลาดในภูมิภาคส่วนมากปรับตัวลง จากแรงกดดันด้านปัญหาหนี้กรีซ ที่ไม่น่าจะสามารถหาข้อตกลงร่วมกันระหว่างเจ้าหนี้-ลูกหนี้ได้ภายในสิ้นวัน ส่งผลให้เกิดการผิดนัดชำระหนี้ขึ้น ด้านดัชนี SET index แกว่งขึ้นมาทดสอบแนวต้านที่ 1500 จุดได้ ก่อนที่จะปรับตัวขึ้น และมาปิดภาคเช้าเหนือระดับ 1500.66 จุด (+0.65%) ได้ มูลค่าซื้อขายที่ 1.8 หมื่นลบ. หุ้นกลุ่มหลักปรับตัวลงได้แก่พลังงาน -1.4%และ ICT -0.6% ในขณะที่อสังหาฯ +1.2%, ท่องเที่ยว +1.0% ปรับตัวขึ้น ค่าเงินบาททรงตัวอยู่ที่ระดับ 33.73 บาท ไม่เปลี่ยนแปลงมากนัก
กลยุทธ์ที่แนะนำ : ช่วงบ่าย: แกว่งใกล้ระดับ 1500 จุดต่อ โดยแนวต้านถัดไปอยู่ที่ 1507 และ 1520 ตามลำดับ แต่อย่างไรก็ดีนักลงทุนคงต้องระมัดระวังแรงเทขายก่อนหยุดสุดสัปดาห์ ซึ่งคาดว่าจะมีข่าวการผิดนัดชำระหนี้ของกรีซออกมา ให้แนวรับไว้ที่ระดับ1496, 1490 ตามลำดับ แนะเก็งกำไรในกรอบแนวต้าน-รับ ที่ได้ให้ไว้ หุ้นแนะนำตามสัญญาณเทคนิค ได้แก่ AOT (รับ 303 ต้าน 314 Cut 300) และ PTTGC (รับ 65.75 ต้าน 68.00 Cut 65.50)